cyanic-selkie/wikianc huggingface dataset:
ফিল সিমন্স
খেলোয়াড়ী জীবন
ডিসেম্বর, ১৯৯২ সালে অনুষ্ঠিত বেনসন অ্যান্ড হেজেস ওয়ার্ল্ড সিরিজের একদিনের প্রতিযোগিতায় তিনি তার খেলোয়াড়ী জীবনের সেরা বোলিং নৈপুণ্য প্রদর্শন করেন। পাকিস্তান দলের বিপক্ষে অনুষ্ঠিত প্রতিযোগিতার ৮ম খেলায় তিনি ১০ - ৮ - ৩ - ৪ বোলিং পরিসংখ্যানের মাধ্যমে দলের বিজয়ে গুরুত্বপূর্ণ ভূমিকা রাখেন ও ম্যান অব দ্য ম্যাচের পুরস্কার লাভ করেন। এরফলে তিনি ৫০ ওভারের নির্দিষ্ট ১০ ওভারের কোটা সম্পন্নের মাধ্যমে একদিনের আন্তর্জাতিকে বোলিংয়ে সেরা ইকোনমি রেটের বিশ্বরেকর্ড সৃষ্টি করেন। ১৯৯৭ সালে উইজডেন কর্তৃপক্ষ তাকে বর্ষসেরা ক্রিকেটারের পুরস্কারে ভূষিত করে।
কোচিং
২০০২ সালে সকল স্তরের ক্রিকেট খেলা থেকে অবসর গ্রহণের পর কোচিংয়ের সাথে সম্পৃক্ত হন তিনি। ২০০৪ সালে জিম্বাবুয়ে জাতীয় ক্রিকেট দলের প্রধান কোচের দায়িত্ব পান। কিন্তু দূর্বলতম জিম্বাবুয়ে দলের কোচের দায়িত্ব সঠিক প্রমাণ করতে ব্যর্থ হওয়ায় বিতর্কিত চাকুরীজীবি হিসেবে আখ্যায়িত করা হয়। এসময় অধিকাংশ অভিজ্ঞ খেলোয়াড়ই দলের বাইরে অবস্থান করছিলেন।
২০০৭ সালের আইসিসি ক্রিকেট বিশ্বকাপের পর আয়ারল্যান্ড জাতীয় ক্রিকেট দলের কোচের দায়িত্ব থেকে আদ্রিয়ান বিরেল পদত্যাগ করলে তিনি তার স্থলাভিষিক্ত হন সিমন্স। মার্চ, ২০১৫ সাল পর্যন্ত এ দায়িত্বে ছিলেন তিনি। ২৯ এপ্রিল, ২০১৫ তারিখে নিউজিল্যান্ডীয় জন ব্রেসওয়েল তার উত্তরাধিকারী মনোনীত হন।
ফুলচাঁদ মণ্ডল
ফুলচাঁদ মণ্ডল (জন্ম: ? - মৃত্যূ: ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। ফুলচাঁদ দিনাজপুরের মরাডাঙ্গার বাসিন্দা ছিলেন। তিনি সত্যাগ্রহ আন্দোলন, আইন অমান্য আন্দোলন এবং ভারত ছাড় আন্দোলনে অংশগ্রহণ করেছিলেন। তিনি পুলিশের গুলিতে মারা যান।
আবার বছর কুড়ি পরে
পাশাপাশি জানুয়ারি ১৯৯৫ সালে একই নামে মহীনের ঘোড়াগুলি প্রকাশনা থেকে অ্যালবামটির একটি সংকলন বই আকারে প্রকাশিত হয়। যেটি উৎসর্গ করা হয়েছিলো দীপক মজুমদার এবং বারীন সাহাকে।
এই অ্যালবামে মোট আটটি গান অন্তর্ভুক্ত হয়েছে। যা অধিকাংশই মহীনের ঘোড়াগুলি কর্তৃক সুরারোপিত করা হয় নি, এবং তাদের সদস্য কর্তৃক গাওয়াও হয় নি। মূলত কিছু আসন্ন সঙ্গীতশিল্পী এবং সঙ্গীতদলকে তাদের প্রতিভা প্রচারের মাধ্যম তৈরি করে দেয়ার জন্যে মহীনের ঘোড়াগুলি পৃষ্ঠপোষক হিসেবে কাজ করেছে।
প্রকৃতপক্ষে এই অ্যালবাম নাম নেয়া হয়েছে আধুনিক বাংলা কবি জীবনানন্দ দাশের বনলতা সেন (১৯৩৫) কাব্যগ্রন্থের দ্বিতীয় কবিতা "কুড়ি বছর পরে" কবিতার প্রথম লাইন থেকে। কবিতার প্রথম দুটি পঙ্‌ক্তি হলো: ''আবার বছর কুড়ি পরে তার সাথে দেখা হয় যদি!
আবার বছর কুড়ি পরে—''
রেকর্ডিং
অ্যালবামের ক্রমান্বয়ে আটটি গান ধারণ করা হয়েছে পশ্চিমবঙ্গের "প্রেস্তো" রেকর্ডিং স্টুডিওতে এবং সঙ্গীত পরিচালনা করেছেন দেবজিৎ বিশ্বাস। এলো কি অসময় গানটি এই অ্যালবামের তৎকালীন সময়ে ডিজিটাল পদ্ধতিতে পুনমুদ্রিত হয়।
গানের তালিকা
১৯৯৫ সালে আশা অডিও কর্তৃক অ্যালবামটি পুনমুক্তি দেয়া হয় যেখানে অতিরিক্ত সাতটি গান সংকলিত হয়েছে। এর মধ্যেে কয়েকটি গান মহীনের ঘোড়াগুলির শুরুর দিকের গানের পুন-রেকডিং ছিলো।
দানিয়াল
দানিয়াল (دانيال) হলেন ইসলামি ঐতিহ্যমতে একজন নবী। যদিও পবিত্র কোরআন তার কোনো উল্লেখ নেই, হাদিসশাস্ত্র অনুসারে তাকে একজন নবী গণ্য করা হয়। সুন্নি সূত্রসমূহে তাকে ইসরাঈলিয়াত থেকে উদ্ধৃত করা হয় এবং সিংহের গুহায় তার অতিবাহিত সময়ের বর্ণনা পাওয়া যায়। দানিয়ালের ধর্মপ্রচারকাল নিয়ে মুসলিম ঐতিহ্যে বিতর্ক রয়েছে। শিয়া সূত্রসমূহে ইমামদের নিকট হতে বর্ণিত হাদিসে তাকে একজন নবী হিসেবে বিবেচনা করা হলেও ইসলামের অন্য কোনো কোনো শাখায় তাকে একজন ওয়ালি গণ্য করা হয়। কিছু মুসলিম সূত্র মোতাবেক একটি কফিনে স্বর্গরহস্য উদ্ঘাটন সম্পর্কিত একটি বই পাওয়া গিয়েছিল, যার মধ্যে দানিয়ালের দেহাবশেষ রয়েছিল বলে মনে করা হয়, যা মুসলিমদের পারস্য বিজয় এর সময় প্রকাশিত হয়েছিল এবং উমর ইবনুল খাত্তাব এর অনুরোধে পুনরায় সমাহিত করা হয়েছিল।
যিহূদীয়-খ্রীষ্টীয় ঐতিহ্যে দানিয়ালকে দানিয়েল ( Dāniyyēl, Daniḗl) হিসেবে চিহ্নিত করা হয় যিনি বাইবেল এর দানিয়েলের পুস্তক এর কেন্দ্রীয় চরিত্র। উক্ত পুস্তকের বর্ণনামতে দানিয়েল ছিলেন যিরূশালেম নগরীর এক সম্ভ্রান্ত যুবক। তাকে বাবিল এর সম্রাট নবূখদ্‌নিৎসর যুদ্ধবন্দী হিসেবে ধরে নিয়ে যায় এবং সম্রাট সাইরাস কর্তৃক বাবিলজয়ের আগ পর্যন্ত তিনি তার সামর্থ্য অনুযায়ী রাজা ও তার উত্তরসূরীদের সেবা করে যান এবং ইস্রায়েলীয় ঈশ্বরের প্রতি অটল থাকেন।
সুমিত আন্তিল
সুমিত আন্তিল (জন্ম ৬ই জুলাই ১৯৯৮) একজন ভারতীয় প্যারালিম্পিয়ান এবং বর্শা নিক্ষেপকারী । তিনি ২০২০ গ্রীষ্মকালীন প্যারালিম্পিকে পুরুষদের বর্শা নিক্ষেপ এফ ৬৪ বিভাগে স্বর্ণপদক জিতেছিলেন। তিনি ফাইনালে ৬৮.৫৫ মিটার নিক্ষেপ করে বিশ্ব রেকর্ড সৃষ্টি করেন।
প্রাথমিক জীবন
সুমিত অন্তিলের জন্ম ১৯৯৮ সালের ৬ই জুলাই ভারতের হরিয়ানা, সোনিপথের খেওড়ার এক জাট পরিবারে। তিনি ১৭ বছর বয়সে ২০১৫ সালে একটি মোটরবাইক দুর্ঘটনায় জড়িত হওয়ার পরে হাঁটুর নিচে তার বাম পা হারিয়েছিলেন। প্যারা চ্যাম্পিয়ন্স প্রোগ্রামের মাধ্যমে সুমিতকে গোস্পোর্টস ফাউন্ডেশন সমর্থন করে। যখন সুমিত দিল্লি বিশ্ববিদ্যালয়ের একটি মর্যাদাপূর্ণ কলেজ, রামযশ কলেজ থেকে তার বি.কম পড়াশোনা করছিলেন - তাকে প্যারা অ্যাথলেটিক্সের সাথে পরিচয় করিয়ে দিলেন আরেক প্যারা অ্যাথলেট, রাজকুমার।
২০১৭ সালে, সুমিত দিল্লিতে নিতিন জয়সওয়ালের অধীনে প্রশিক্ষণ শুরু করেন এবং তারপর থেকে তিনি বিভিন্ন জাতীয় এবং আন্তর্জাতিক প্ল্যাটফর্মে প্রতিযোগিতা শুরু করেন। তার প্রতিভা, কঠোর পরিশ্রম এবং সম্ভাবনার সাক্ষী হওয়ার পর, গোস্পোর্টস তাকে ২০১৯ সালে প্যারা চ্যাম্পিয়ন্স প্রোগ্রামে অন্তর্ভুক্ত করে এবং সমর্থন করা শুরু করে।
কর্মজীবন
২০১৯ সালে, ইতালির ওয়ার্ল্ড প্যারা অ্যাথলেটিক্স গ্র্যান্ড প্রিক্সে, তিনি ইতিহাস সৃষ্টি করেছিলেন যখন তিনি সম্মিলিত ইভেন্টে সিলভার মেডেল জেতার পথে F64 ক্যাটাগরিতে বিশ্ব রেকর্ড ভেঙেছিলেন যা একটি অবিশ্বাস্য অর্জন। এরপর ২০১৯-য়ে দুবাইতে তিনি ওয়ার্ল্ড প্যারা অ্যাথলেটিক্স চ্যাম্পিয়নশিপে রৌপ্য পদক জিতেছিলেন এবং এই প্রক্রিয়ায় এফ৬৪ বিভাগে তার নিজের বিশ্ব রেকর্ড ভেঙেছিলেন।
২০২১ সালের আগস্ট মাসে সুমিত ২০২০ গ্রীষ্মকালীন প্যারালিম্পিক্সে ৬৪.৫৫ মিটার বর্শা নিক্ষেপের সঙ্গে স্বর্ণপদক জিতেছিলেন।
১৯৭৪ ফিফা বিশ্বকাপ
১৯৭৪ ফিফা বিশ্বকাপ চতুর্বার্ষিক আন্তর্জাতিক ফুটবল প্রতিযোগিতা ফিফা বিশ্বকাপের দশম আসরের চূড়ান্ত পর্ব ছিল, যেখানে আন্তর্জাতিক ফুটবল সংস্থা ফিফার অন্তর্ভুক্ত ১৬টি জাতীয় ফুটবল দল (পুরুষ) প্রতিদ্বন্দ্বিতা করেছিল। এই আসরটি জার্মানিতে ১৯৭৪ সালের ১৩ই জুন হতে ৭ই জুলাই পর্যন্ত অনুষ্ঠিত হয়েছিল। এর আগে ১৯৬৬ সালের ৬ই জুলাই তারিখে অনুষ্ঠিত এক সভায় ইংল্যান্ডকে স্বাগতিক রাষ্ট্র হিসেবে নির্বাচন করা হয়েছিল।
১৯৭৪ সালের ৭ই জুলাই তারিখে অনুষ্ঠিত ফাইনালে পশ্চিম জার্মানি নেদারল্যান্ডসকে ২–১ গোলের ব্যবধানে পরাজিত করে দ্বিতীয়বারের মতো বিশ্বকাপ জয়লাভ করেছিল।
অংশগ্রহণকারী দল
এই আসরে নিম্নে উল্লেখিত ১৬টি দল অংশগ্রহণ করেছিল:
ঘরমাচ জেলা
ঘরমাচ (غورماچ ولسوالۍ) আফগানিস্তানের ফারিয়াব প্রদেশের উত্তর-পশ্চিমাঞ্চলী অঞ্চলে অবস্থিত একটি জেলা। জেলাটির কেন্দ্রীয় শহরের নাম হচ্ছে ঘরমচ।
জনসংখ্যার উপাত্ত
২০০৩ সালের আদমশুমারীর আনুমানিক হিসাব অনুযায়ী ঘরমাচ জেলার জনসংখ্যার প্রায় ৫২,৫৬৬ জন এর মত। আফগানিস্তানের গ্রামীণ পুনর্বাসন ও উন্নয়ন মন্ত্রণালয় (এমআরআরডি) জেলাটির তথ্যনুসন্ধানের ভিত্তিতে, পশতুন মোট জনসংখ্যার ৯৭%, এরপর ২% তাজিক এবং মাত্র ১% বেলুচ সম্প্রদায়ের লোকজনের বসতি রয়েছে এখানে।
২০০৮ সালে, ঘরমাচকে বাদগিস প্রদেশ থেকে ফারিয়াব প্রদেশে স্থানান্তরিত করা হয়। ফারিয়াব কর্তৃক পরিচালিত সকল প্রশাসনিক কর্মকাণ্ড পরিচালিত হয়ে থাকে।
শিক্ষা ব্যবস্থা
জেলাটিতে ১টি উচ্চ বিদ্যালয়, ২টি মাধ্যমিক বিদ্যালয় এবং ১৩টি প্রাথমিক বিদ্যালয় রয়েছে।
২০০৮–০৯ বি.লিগ
বি.লিগ ২০০৮-০৯ যা ছিল বি.লিগের ২য় আসর। এটি ১৩ সেপ্টেম্বর ২০০৮ এ শুরু হয় এবং ১৭ ফেব্রুয়ারি ২০০৯ এ শেষ হয়। লিগে ঢাকা আবাহনী চ্যাম্পিয়ন হয়। চ্যাম্পিয়ন হওয়ার সুবাদে আবাহনী এএফসি প্রেসিডেন্টস কাপে খেলার যোগ্যতা অর্জন করে।
জ্যাক ইয়ং
ক্রিকেট লেখক কলিন বেটম্যান মন্তব্য করেন যে, সঙ্গীতজ্ঞ সন্তান জ্যাক ইয়ং ছন্দময় ক্রীড়াশৈলী প্রদর্শন করাসহ দর্শকদের কাছে সত্যিকার অর্থেই জনপ্রিয় ছিলেন।
খেলোয়াড়ী জীবন
লন্ডনে জন্মগ্রহণকারী ইয়ং মূলতঃ স্লো লেফট-আর্ম স্পিন বোলার ছিলেন। বলকে উঁচুতে ওঠানোর চেয়ে নিখুঁত নিশানায়, সমান্তরালভাবে বোলিং করানোয় সবিশেষ দক্ষতা দেখিয়েছেন তিনি। ১৯৩০-এর দশকের অধিকাংশ সময়ই মিডলসেক্সের সংরক্ষিত খেলোয়াড় হিসেবে থাকেন। দ্বিতীয় বিশ্বযুদ্ধের পরই কেবলমাত্র নিজেকে মেলে ধরেন। ১৯৪৭ সালে ১৫০-এরও অধিক উইকেট পান। ডেনিস কম্পটন, বিল এডরিচ ও জ্যাক রবার্টসনের সাথে তিনিও মিডলসেক্সকে কাউন্টি চ্যাম্পিয়নশীপের শিরোপা জয়ে প্রভূতঃ সহায়তা করেন। দুই বছর পরও ইয়র্কশায়ারের সাথে যৌথ শিরোপা জয়ে এ সাফল্যের পুণরাবৃত্তি ঘটান।
টেস্ট ক্রিকেট
১৯৪৭ থেকে ১৯৪৯ সময়কালে ইংল্যান্ডের পক্ষ আটটি টেস্ট অংশগ্রহণ করেন। কিন্তু ঐ খেলাগুলোয় তিনি মাত্র ১৭ উইকেট দখল করেন। মিতব্যয়ী বোলার হিসেবে অভিষেক টেস্টে ধারাবাহিকভাবে এগারোটি মেইডেন ওভার করেন। ১৯৪৮ সালে অপরাজেয় দলের ইংল্যান্ড সফরে অনুষ্ঠিত ঐ টেস্টে ডন ব্র্যাডম্যান ও লিন্ডসে হ্যাসেটের উইকেট নিয়ে বিশ্বরেকর্ডের দিকে এগুচ্ছিলেন ও সেরা ব্যাটসম্যানদেরকে আটকানোর চেষ্টা চালিয়েছিলেন। দল নির্বাচনী নীতিতেও তিনি দূর্ভাগ্যের কবলে পড়েন। ১৯৪৮ সালের প্রথম, তৃতীয় ও পঞ্চম টেস্টে খেলার সুযোগ পান এবং হেডিংলিতে অনুষ্ঠিত তার উপযোগী পীচে দলের দ্বাদশ খেলোয়াড়রূপেও তাকে রাখা হয়।
অর্জনসমূহ
মিডলসেক্সের পক্ষে ১,১৮২ উইকেট লাভ করেন। দ্বিতীয় বিশ্বযুদ্ধের পর থেকে তারচেয়ে কেবলমাত্র ফ্রেড টিটমাস ও জিম সিমস এগিয়ে রয়েছেন।
ফরাজিকান্দি উয়েসীয়া কামিল মাদ্রাসা
ফরাজিকান্দি উয়েসীয়া কামিল মাদ্রাসা চাঁদপুর জেলার প্রাচীণ একটি ধর্মীয় শিক্ষা প্রতিষ্ঠান। ফরাজিকান্দি উয়েসীয়া কামিল মাদ্রাসা চাঁদপুর জেলার মতলব উত্তর উপজেলায় অবস্থিত। এই মাদ্রাসাটি ১৯৪৯ সালে প্রতিষ্ঠিত হয়।
আরাকান রোহিঙ্গা সোসাইটি ফর পিস অ্যান্ড হিউম্যান রাইটস
আরাকান রোহিঙ্গা সোসাইটি ফর পিস অ্যান্ড হিউম্যান রাইটস (এআরএসপিএইচ নামেও পরিচিত) হচ্ছে রোহিঙ্গা জনগোষ্ঠী কর্তৃক ২০১৭ সালে প্রতিষ্ঠিত একটি আন্দোলনমূখী সংগঠন যেটি তাদের মানবাধিকার নিশ্চিত করা ও মিয়ানমারে নিজেদের স্থাবর-অস্থাবর সম্পদ ফিরে পেতে এবং তাদের উপর চালানো গণহত্যার বিচার চেয়ে আন্দোলন করে। এটির প্রতিষ্ঠাকালীন চেয়ারম্যান ছিলেন মাস্টার মুহিবুল্লাহ যাকে মিয়ানমারের সশস্ত্র সন্ত্রাসী গোষ্ঠী আরাকান স্যালভেশন আর্মি (আরসা) 'বাড়ি চলো' তথা মিয়ানমার প্রত্যাবাসনে নেতৃত্ব দেয়ায় এর (আরসা) কমান্ডার আবদুর রহিমের নেতৃত্বে হত্যা করে।  মুহিবুল্লাহ হত্যার পর এআরএসপিএইচ এর কার্যক্রম স্থবির হয়ে  যায়।
২০২২ সালের ১৮ জুন রোহিঙ্গা শরণার্থীরা আবার তাদের 'বাড়ি চলো' আন্দোলন শুরু করে।
বলাই দাশগুপ্ত
বলাই দাশগুপ্ত ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। তিনি বৃহত্তর বরিশালের ভোলা জেলার বাসিন্দা ছিলেন। তিনি ১৯৩০ খ্রিষ্টাব্দে আইন অমান্য আন্দোলনে যোগ দিয়ে কারাবরণ করেন। এরপর মুক্তি পেয়ে বিপ্লবী কার্যকলাপে অংশগ্রহণ করেন। ইংরেজদের বিরুদ্ধে ব্যবহারের জন্য তৈরি বোমার বিস্ফোরনে তার মৃত্যু ঘটে।
লিচ্ছবি (গোষ্ঠী)
লিচ্ছবি ( মাগধী প্রাকৃত : 𑀮𑀺𑀘𑁆𑀙𑀯𑀺;) হলো উত্তর-পূর্ব ভারতীয় উপমহাদেশের একটি প্রাচীন ইন্দো-আর্য উপজাতি যাদের অস্তিত্ব লৌহ যুগ থেকে শাস্ত্রীয় যুগ পর্যন্ত ছিল বলে জানা যায়। লিচ্ছবি জনগনদের লিচ্ছবিক হিসাবেও অভিহিত করা হত। তাদের বাসভূ্মি বর্তমানে লিচ্ছবি প্রজাতন্ত্র নামে পরিচিত, যা বৃহত্তর ভাজ্জিকা দলগোষ্ঠীর নেতৃস্থানীয় রাজ্য ছিল।
অবস্থান
লিচ্ছাবিকরা বৃজি জনপদের দক্ষিণ-পশ্চিম অংশে বাস করত বলে মনে করা হয়। এই অঞ্চলের সীমানা উত্তরে হিমালয় পর্বতমালা এবং পূর্ব, দক্ষিণ এবং পশ্চিমে মহানদী, গঙ্গা এবং সাদানিরা নদী দ্বারা সুরক্ষিত ছিল। সাদানিরা নদী ছিল লিচ্ছাবিকদের পশ্চিম সীমানা এবং গঙ্গা নদী ছিল দক্ষিণে মগধ রাজ্যের সাথে তাদের সীমানা। লিচ্ছাবিকদের রাজধানী বৈশালী নগরে অবস্থিত ছিল। এই নগর লিচ্ছভির নেতৃত্বে বৃজির সদর দপ্তর হিসেবেও পরিচিত ছিল। ডান|থাম্ব|250x250পিক্সেল| রাজধানী শহর [[বৈশালী (প্রাচীন শহর)|বৈশালীতে একটি অশোকস্তম্ভ সহ আনন্দ স্তূপ।]]
নাম
লিচ্ছবি ( 𑀮𑀺𑀘𑁆𑀙𑀯𑀺 ) উপজাতীয় নামটি লিচ্ছা শব্দের মাগধী প্রাকৃত থেকে উদ্ভূত। এর অর্থ " ভাল্লুক "। ভিন্নমতে লিচ্ছবি, লেচ্ছবি বা লিচ্ছাই এই সকল শব্দই সমার্থক ।
লিচ্ছবি নামের সংস্কৃত রূপটি রুক্সবী বা ঋক্ষবী ( ऋक्षवी​) থেকে এসেছে। ভাল্লুকের সংস্কৃত শব্দ হলো রুক্স বা ঋক্ষ (ऋक्ष), এবং এই শব্দ থেকেই লিচ্ছবি নামটির উৎপত্তি। নামের এই সংস্কৃত রূপটি সাধারণভাবে ব্যবহৃত হত না। সংস্কৃত এবং পালি উভয় শাস্ত্রেই এর পরিবর্তে মাগধী প্রাকৃত নাম লিচ্ছবি বেশি ব্যবহার করা হত। ভাল্লুকের নাম থেকে উদ্ভূত একটি উপজাতীয় নামের এই ব্যবহারের একটি টোটেমিক তাৎপর্য থাকতে পারে।
উৎপত্তি
বৃহত্তর মগধ সাংস্কৃতিক অঞ্চলের পূর্ব গাঙ্গেয় সমভূমিতে বসবাসকারী লিচ্ছাবিকরা ছিল একটি ইন্দো-আর্য উপজাতি। তারা মহা-বিদেহ রাজ্যের অঞ্চল জয় করে, এবং অস্থায়ীভাবে মিথিলার বৈদেহ রাজধানী দখল করে, যেখান থেকে তারা মহা-বিদেহ অঞ্চলের সর্বোত্তমভাবে পরিচালনা করত। প্রজাতন্ত্রী লিচ্ছাবিকদের দ্বারা মহা-বিদেহ দখলের পরিণতি এই হয় যে, পরবর্তীকালে অপেক্ষাকৃত শান্তিপূর্ণভাবেই দুর্বল হয়ে পড়া বিদেহ রাজতান্ত্রিক ব্যবস্থাকে উৎখাত করা হয় এবং একটি প্রজাতন্ত্রী ব্যবস্থা স্থাপন করা হয়।
নিজামুদ্দিন আসির আদ্রাভি
নিজামুদ্দিন আসির আদ্রাভি ( আসির আদ্রাভি নামেও পরিচিত) (১৯২৬ — ২০ মে ২০২১) ছিলেন একজন ভারতীয় সুন্নি মুসলিম পণ্ডিত, ইতিহাসবিদ এবং উর্দু ভাষার লেখক। তিনি তেহরীকে জমিয়তে উলামায়ে হিন্দ (জমিয়তে উলামায়ে ইসলাম- এর ইতিহাস ২ খন্ড) রচনা করেন, যা মুহাম্মদ কাসিম নানুতভী, রশিদ আহমদ গাঙ্গূহী, মাহমুদ হাসান দেওবন্দি এবং হুসাইন আহমদ মাদানির জীবনীগ্রন্থ হিসেবে পরিচিত।
জন্ম
তিনি ১৯২৬ সালে ব্রিটিশ ভারতের যুক্ত প্রদেশের মাউ-তে জন্মগ্রহণ করেন
শিক্ষা জীবন
তিনি মাদ্রাসা ফয়েজুল গুরাবাতে ভর্তি হন। তারপরে তিনি জামিয়া মিফতাহুল উলুমে ভর্তি হন এবং সেখানে হাবিবুর রহমান আজমী, মুন্সী জহিরুল হক নিশাত সিমাবি এবং আবদুল লতিফ নোমানীর অধীনে পড়াশোনা করেন। এরপরে তিনি মুবারকপুরের মাদ্রাসা ইয়াহিয়াউল উলূমে ভর্তি হন। সেখানে তিনি শুকরুল্লাহ মুবারকপুরী, বশির আহমদ মাজাহিরী, মুহাম্মদ উমর মাজাহিরী ও মুহাম্মদ ইয়াসিনের নিকট পড়াশোনা করেন। এরপর তিনি দারুল উলুম মাউতে ভর্তি হন। সেখানে তিনি আব্দুর রশীদ হুসাইনির নিকট মিশকাত ও কারী রিয়াসত আলীর নিকট জালালাইন অধ্যয়ন করেন। তিনি দারুল উলূম দেওবন্দে ভর্তির জন্য আবেদন করেছিলেন তবে তিনি ব্যর্থ হন এবং এভাবে উচ্চশিক্ষার জন্য মাদ্রাসা শাহী চলে যান এবং ১৯৪২ সালে স্নাতক হন। তিনি ফখরুদ্দীন আহমদ মুরাদাবাদীর নিকট সহীহ বুখারী, ইসমাঈল সাম্ভালীর নিকট সহীহ মুসলিম এবং মুহাম্মদ মিয়া দেওবন্দীর নিকট তিরমিযি অধ্যয়ন করেন।
কর্মজীবন
তিনি ১৯৫৪ সালে মাউ-তে মাদ্রাসা দারুস সালাম প্রতিষ্ঠা করেন। তিনি ১৯৭৫ থেকে ১৯৭৮ সাল পর্যন্ত উত্তর প্রদেশের লখনউয়ের জমিয়তে উলামায়ে হিন্দের কর্মকর্তা হিসাবে দায়িত্ব পালন করেছিলেন। পরে তিনি বার্ধক্যের কারণে শয্যাশায়ী না হওয়া অবধি ১৯৭৮ সালের ৪ ফেব্রুয়ারি থেকে বারাণসীর রেওরি তালাবের জামিয়া ইসলামিয়া মাদ্রাসায় ইসলামি বিজ্ঞান পড়াতেন।
রচনাবলি
তিনি ত্রৈমাসিক তারজুমানের সম্পাদক ছিলেন এবং এর জন্য কয়েকশ নিবন্ধ লিখেছেন। তিনি সাপ্তাহিক আল জামিয়াত এবং দৈনিক আল জামিয়াতের কলামিস্ট এবং লেখক ছিলেন। তিনি মুহাম্মদ কাসিম নানুতভী, মাহমুদ হাসান দেওবন্দী, ইমামউদ্দিন পাঞ্জাবি, রহমতউল্লাহ কিরানভি, রশিদ আহমদ গঙ্গোহি, মাহমুদ হাসান এবং হুসাইন আহমদ মাদানীর জীবনী লিখেছেন। তাঁর বইগুলির মধ্যে রয়েছে:
মৃত্যু
তিনি ২০২১ সালের ২ মে মৃত্যুবরণ করেন।
এম. এ. চিদম্বরম স্টেডিয়াম
'''এম. এ. চিদম্বরম স্টেডিয়াম (மு. அ. சிதம்பரம் மைதானம்) ভারতের চেন্নাইয়ে অবস্থিত আন্তর্জাতিকমানের ক্রিকেট স্টেডিয়াম। পূর্বে এ স্টেডিয়ামটি চেপবক্কম স্টেডিয়াম ও মাদ্রাজ ক্রিকেট ক্লাব মাঠ''' নামে পরিচিত ছিল। ১৯১৬ সালে এটি প্রতিষ্ঠিত হয়। ভারতের সর্বাপেক্ষা প্রাচীন স্টেডিয়াম হিসেবে অদ্যাবধি ব্যবহৃত হয়ে আসছে। প্রাক্তন বিসিসিআই সভাপতি এম. এ. চিদম্বরম সম্মানার্থে এ স্টেডিয়ামের নামকরণ হয়েছে। ঘরোয়া প্রথম-শ্রেণীর ক্রিকেটে তামিলনাড়ু ক্রিকেট দল এবং ইন্ডিয়ান প্রিমিয়ার লিগের এ বিশেষ অধিকারপ্রাপ্ত দল চেন্নাই সুপার কিংস মাঠটিকে নিজেদের প্রধান মাঠ হিসেবে ব্যবহার করে থাকে। তিনটি ক্রিকেট বিশ্বকাপের ৭টি খেলা এ স্টেডিয়ামে অনুষ্ঠিত হয়েছে।
অবকাঠামো
জুন, ২০০৯ সালে স্টেডিয়ামের পুণঃনির্মাণ কাজে ১৭৫ কোটি রূপী বরাদ্দ দেয়া হয়। এরফলে আরও ১০,০০০ দর্শকের আসন বৃদ্ধিসহ ২৪টি অতিথি কক্ষ নির্মাণ করা হয়। লন্ডনের হপকিন্স আর্কিটেক্টস এবং চেন্নাইয়ের নটরাজ এন্ড ভেঙ্কট আর্কিটেক্টস তামিলনাড়ু ক্রিকেট সংস্থার সাথে চুক্তিবদ্ধ হয়। বর্তমানে এখানে ৩৮,০০০ দর্শকের বসার ব্যবস্থা রয়েছে যা ৪২,০০০-এ বৃদ্ধি পাবে। ৩১ মার্চ, ২০১৫ তারিখে ভারতের সুপ্রিম কোর্ট অবৈধ নির্মাণের কারণে আই, জে এবং কে ব্লকে খেলা আয়োজনে নিষেধাজ্ঞা প্রদান করে এবং সেগুলো ভেঙে ফেলার নির্দেশ দেয় ।  তিনটি ব্লক মিলিয়ে প্রায় ১২,০০০ আসন ফাঁকা থাকায় ৫০,০০০ ধারণক্ষমতা বিশিষ্ট স্টেডিয়াম এখন ৩৮,০০০ দর্শক ঠাঁই দিতে পারে।
দর্শকদের ভূমিকা
চিপকের দর্শকেরা ভারতের সর্বাপেক্ষা সহনশীলতা ও আতিথেয়তার জন্য পরিচিত। এরপর সাঈদ আনোয়ারকে দাঁড়িয়ে সম্মান প্রদর্শন করে চিপকের দর্শকগণ। এরপর ১৯৯৯ সালে টেস্ট জয়ের পরও তারা ক্রীড়াসুলভ মনোভাবের পরিচয় দিয়ে পাকিস্তান দলকে দাঁড়িয়ে সম্মান করে।
২০০৮
২০০৮ সালে চেন্নাই টেস্টের শেষ দিনে ভারতের দিকে ৩৮৭ রানের লক্ষ্য ছুঁড়ে দিয়েছিল কেভিন পিটারসেনের ইংল্যান্ড। শেষ দিনে মন্টি পানেসার আর গ্রায়েম সোয়ানের ঘূর্ণি সামলে ১০৬ রানের এক অপরাজিত অনবদ্য ইনিংস খেলেছিলেন 'লিটল জিনিয়াস' শচীন টেন্ডুলকার। তাতেই ম্যাচ জিতে যায় ভারত।
একদিনের আন্তর্জাতিক
প্রথমে ব্যাট করে এখানে অনায়াসে জেতা যায়।
সাঈদ আনোয়ার এর ১৯৪
১৯৯৭ সালে ভারতের বিপক্ষে ওডিআইয়ে তৎকালীন ১৯৪ রানের বিশ্বরেকর্ড গড়েন পাকিস্তানের সাঈদ আনোয়ার।
২০১১ আইপিএল
২০১১ আইপিএল ফাইনাল এই মাঠে অনুষ্ঠিত হয়।
২০১২ আইপিএল
২০১২ আইপিএল ফাইনাল এই মাঠে অনুষ্ঠিত হয়।
আন্তর্জাতিক টি২০
২০১২ সাল থেকে এখনো অব্দি ২টি আন্তর্জাতিক টি২০ ম্যাচ হয়েছে।
২০১২ সালে নিউজিল্যান্ডের বিরুদ্ধে, যেখানে ভারত ১৬৭ রান তাড়া করতে নেমে ১ রানে হেরে যায়। ২ বলে ৬ রান প্রয়োজনে রোহিত শর্মা মাত্র ৪ রানই সংগ্রহ করতে সক্ষম হন।
২০১৮ এর ওয়েস্ট ইন্ডিজ এর বিরুদ্ধে, শিখর ধাওয়ান এর ৯২ রানের অনবদ্য ইনিংসে ভারত ১৮২ রান তাড়া করে ম্যাচ জেতে । ঋষভ পন্থ ৫৮ রানের ঝোড়ো ইনিংস খেলেন ।
পিটার সেইন্সবারি
পিটার জেমস সেইন্সবারি (Peter Sainsbury; জন্ম: ১৩ জুন, ১৯৩৪ - মৃত্যু: ১২ জুলাই, ২০১৪) হ্যাম্পশায়ারের চ্যান্ডলার্স ফোর্ডে জন্মগ্রহণকারী বিখ্যাত প্রথম-শ্রেণীর ইংরেজ ক্রিকেট তারকা ছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে হ্যাম্পশায়ার দলের প্রতিনিধিত্ব করেছেন। দলে তিনি মূলতঃ অল-রাউন্ডারের দায়িত্ব পালন করতেন। ডানহাতে মাঝারিসারিতে ব্যাটিংয়ের পাশাপাশি স্লো লেফট-আর্ম অর্থোডক্স বোলিংয়ে পারদর্শীতা দেখিয়েছেন পিটার সেইন্সবারি।
কাউন্টি ক্রিকেট
১৯৫৪ থেকে ১৯৭৬ সময়কাল পর্যন্ত প্রথম-শ্রেণীর ক্রিকেট জীবন চলমান ছিল তার। দীর্ঘ ২২ মৌসুম হ্যাম্পশায়ার দলের নিয়মিত খেলোয়াড়ের মর্যাদা পেয়েছিলেন। এ সময়েই কাউন্টি দলটি তাদের প্রথম-শ্রেণীর ক্রিকেটের ইতিহাসে সর্বাধিক সফলতম সময় অতিবাহিত করেছিল।
হ্যাম্পশায়ারের পরবর্তী ২০ বছরের সফলতা প্রাপ্তি অনেকাংশেই সিম বোলারদের উপর নির্ভরশীল ছিল। শুরুরদিকে ডেরেক শ্যাকলটন ও সেইন্সবারির খেলোয়াড়ী জীবনের শেষদিকে অ্যান্ডি রবার্টসের সবিশেষ ভূমিকা পালন করেছিল। ১৬ বছর বাদে ১৯৭১ সালে একবারই মৌসুমে শতাধিক উইকেট লাভের মাইলফলক স্পর্শ করতে পেরেছিলেন। বলে তেমন স্পিন না থাকলেও প্রায়শঃই তিনি রক্ষণাত্মক ভঙ্গীমায় বোলিং করতেন। ১৬ মৌসুমের প্রতিটিতে পঞ্চাশোর্ধ্ব উইকেট পেয়েছেন। একদিনের ক্রিকেটেও যথেষ্ট সফল হয়েছিলেন তিনি। শুরুরদিকের সিম বোলারদের রাজত্বকালে অন্যতম স্লো বোলার হিসেবে সফলতা দেখিয়েছেন।
১৯৫৪ সালে হ্যাম্পশায়ারের পক্ষে কয়েকটি খেলায় অংশ নেন। এছাড়াও, কম্বাইন্ড সার্ভিসেস দলের পক্ষেও প্রথম-শ্রেণীর ক্রিকেট খেলায় অংশ নিয়েছিলেন তিনি। প্রথম মৌসুম শেষেই কাউন্টি ক্যাপ লাভ করেন। ১৯৫৫ সালে প্রথমবারের মতো পূর্ণাঙ্গ মৌসুম খেলার ন্যায় বৃহৎ সফলতা লাভের অধিকারী হন। ঐ মৌসুমে ১০২ উইকেট লাভের পাশাপাশি ৫৮৬ রান তুলেছিলেন।
১৯৬১ সালে প্রথমবারের মতো হ্যাম্পশায়ার দল কাউন্টি চ্যাম্পিয়নশীপের শিরোপা জয়ে সমর্থ হয়। এরপর ১৯৭৩ সালে এর পুণরাবৃত্তি ঘটায়। এরফলে, হ্যাম্পশায়ারের ইতিহাসে একমাত্র খেলোয়াড় হিসেবে পিটার সেইন্সবারি উভয় দলেই অন্তর্ভুক্ত ছিলেন। এছাড়াও, ১৯৬৫ সালে প্রথম খেলোয়াড় হিসেবে একদিনের খেলায় সাত উইকেট লাভের কৃতিত্ব প্রদর্শন করেছিলেন। জিলেট কাপের প্রথম রাউন্ডে নরফোকের বিপক্ষে ৭/৩০ বোলিং পরিসংখ্যান গড়েছিলেন তিনি।
আন্তর্জাতিক ক্রিকেট
১৯৫৫ থেকে ১৯৬০ সময়কালে মেরিলেবোন ক্রিকেট ক্লাবের (এমসিসি) পক্ষে খেলেছিলেন তিনি। নিয়মিতভাবে তিনি ইংল্যান্ড দল নির্বাচকমণ্ডলী থেকে উপেক্ষিত হয়েছেন। দ্বাদশ খেলোয়াড় হিসেবেই তার অংশগ্রহণ সীমিত ছিল।
১৯৫৫-৫৬ মৌসুমে পাকিস্তান গমনের উদ্দেশ্যে এমসিসি ‘এ’ দলের সদস্যরূপে অন্তর্ভুক্ত হন। সেখানে তিনি চারটি প্রতিনিধিত্বমূলক খেলার মধ্যে দুইটিতে অংশগ্রহণের সুযোগ পান। কিন্তু, টনি লক, ফ্রেড টিটমাস, রে ইলিংওয়ার্থ ও ডেরেক আন্ডারউডের ন্যায় প্রতিভাবান ইংরেজ স্পিন বোলারদের আধিপত্যবাদের কারণে টেস্ট ক্রিকেটে অংশগ্রহণ করা থেকে বঞ্চিত হন।
মূল্যায়ন
ঘরোয়া প্রথম-শ্রেণীর ইংরেজ কাউন্টি ক্রিকেটে অসামান্য ক্রীড়াশৈলী প্রদর্শনের স্বীকৃতিস্বরূপ ১৯৭৪ সালের উইজডেন সংস্করণে অন্যতম বর্ষসেরা ক্রিকেটারের সম্মাননায় অধিষ্ঠিত হন।
জন আরলটের অভিমত, অন্যতম সেরা ক্রিকেটার হওয়া সত্ত্বেও তিনি ইংল্যান্ডের পক্ষে খেলার সুযোগ পাননি। আরলট তার গঠিত ইংল্যান্ড একাদশে ঠাঁই না পাওয়া খেলোয়াড়দের তালিকায় তাকে রেখেছেন। হ্যাম্পশায়ারের পক্ষে মাত্র দুইজন খেলোয়াড় - ফিল মিড ও অ্যালেক কেনেডি তার অংশগ্রহণকৃত ৬১৮টি প্রথম-শ্রেণীর খেলার তুলনায় অধিক খেলেছিলেন।
তার ব্যাটিংয়ের মানও বেশ কার্যকর ছিল। ধ্রুপদীশৈলীর প্রয়োগ না ঘটালেও দলের প্রয়োজনে নিজেকে মেলে ধরার প্রয়াশ চালাতেন। রক্ষণাত্মক কিংবা আক্রমণাত্মক - উভয় ধরনের ব্যাটিংয়ে অগ্রসর হতেন। অনেকগুলো বছর হ্যাম্পশায়ার দলটি শুধুমাত্র দুই কিংবা তিনজন খেলোয়াড়ের ব্যাটিংয়ের উপর নির্ভরশীল ছিল। প্রকৃতিগতভাবে বামহাতি হলেও ডানহাতে ব্যাটিং করেছেন। সচরাচর ব্যাটিং বিভাগে ছয় নম্বর অবস্থানে ব্যাট হাতে মাঠে নামতেন। এছাড়াও, মাঝে-মধ্যে ব্যাটিং উদ্বোধনেও তাকে দেখা যেতো। এরফলে হ্যাম্পশায়ারের সংগ্রহ কিছুটা ভিত্তি এনে দিতো। ছয় মৌসুমে সহস্রাধিক রান পেয়েছেন। ১৯৭১ সালে মাত্র ৫০ রানের জন্যে ১০০০ রান ও ১০০ উইকেট লাভের ন্যায় ডাবল লাভ করা থেকে বঞ্চিত হয়েছিলেন।
উইকেটের কাছাকাছি এলাকায় দক্ষ ফিল্ডারের ভূমিকায় অবতীর্ণ হয়েছিলেন পিটার সেইন্সবারি। ১৯৫০-এর দশকের শেষদিক থেকে শুরু করে ১৯৬০-এর দশক পর্যন্ত অনেকগুলো মৌসুম ফিল্ডিং পরিসংখ্যান বিভাগে প্রায় শীর্ষ পর্যায়ে উপনীত হতেন। ৬১৮টি প্রথম-শ্রেণীর খেলায় অংশ নিয়ে ২০,১৭৬ রান, ২৪.১৪ গড়ে ১,৩১৬ উইকেট ও শর্ট লেগ অঞ্চলে ৬১৭টি ক্যাচ তালুবন্দী করেছিলেন।
অবসর
১৯৭৬ সালে প্রথম-শ্রেণীর ক্রিকেট থেকে অবসর গ্রহণ করেন। এরপর তিনি কোচিং জগতের দিকে ধাবিত হন। ১৯৭৮ সালে হ্যাম্পশায়ারকে চ্যাম্পিয়নশীপের শিরোপা লাভে প্রভূতঃ ভূমিকা রাখেন। ১৯৮৬ সালেও এ ধারা অব্যাহত থাকে। ১৯৮৮ সালে ভারপ্রাপ্ত থাকা অবস্থায় লর্ডসে দলের প্রথম চূড়ান্ত খেলায় পরিচালনা করেন।
১২ জুলাই, ২০১৪ তারিখে ৮০ বছর বয়সে পিটার সেইন্সবারি’র দেহাবসান ঘটে।
গুরজিয়ান জেলা
২০১৪ সালের ২৪ এপ্রিল ও ৭ মে ২০১৪ তারিখের ভারী বৃষ্টিপাতের ফলে বন্যার সৃষ্টি হয়ে জনসাধারণের ব্যাপক ক্ষয়ক্ষতি, রাস্তা নষ্ট এবং কৃষিক্ষেত্রে জমির ধ্বংসপ্রাপ্ত হয়। জার কালা, গাবাকি, দেহমিরান, পাকহলস, ছাগহাটক, দংকলা, দারেজং, সর চকান এবং কালে ভোজা গ্রামের মধ্যে প্রায় ৫৪টি পরিবারের ক্ষতি সাধিত হয়, যার মধ্যে ১ জন মারা যান, ২8টি প্রাণহানি হয়, ২,০০০ বাগান ক্ষতিগ্রস্ত হয় এবং ১০০০ ফলিত কৃষি জমি ক্ষতিগ্রস্ত / ধ্বংসগ্রস্থ হয়।
পঙ্কজ উদাস
পঙ্কজ উদাস একজন ভারতীয় সঙ্গীত শিল্পী। তিনি মূলত গজল এর জন্য বিখ্যাত।
প্রাথমিক জীবন
পঙ্কজ উদাস একজন গজল গায়ক, তিনি ভারতের গুজরাতের বাসিন্দা। ১৯৮০ সালে আহত শিরোনামের একটি গজল অ্যালবাম প্রকাশের মাধ্যমে তিনি তাঁর কেরিয়ার শুরু করেছিলেন এবং পরে ১৯৮১ সালে মুকারার, ১৯৮২ সালে তারান্নুম, ১৯৮৩ সালে মেহফিল, ১৯৮৪ সালে রয়্যাল অ্যালবার্ট হলে পঙ্কজ উধাস লাইভ, ১৯৮৫ সালে নয়াব এবং ১৯৮৬ সালে আফরিনের মতো অনেকগুলি হিট রেকর্ড করেছিলেন।
মোহামেডান স্পোর্টিং ক্লাব (চট্টগ্রাম)
মোহামেডান স্পোর্টিং ক্লাব চট্টগ্রাম বন্দর নগরী চট্টগ্রামের একটি প্রধান ক্রীড়া ক্লাব। ক্লাবটি ১৯৫০ সালে প্রতিষ্ঠা করা হয়।
সমর দাস
সমর দাস (১০ ডিসেম্বর ১৯২৯ - ২৫ সেপ্টেম্বর ২০০১) একজন বিখ্যাত বাংলাদেশী সুরকার ও সঙ্গীত পরিচালক।
জীবন
১৯২৯ সালের ১০ ডিসেম্বর পুরান ঢাকার লক্ষ্মীবাজারে নবদ্বীপ বসাক লেনে এক সঙ্গীতশিল্পী পরিবারে সমর দাসের জন্ম। পরিবারের গণ্ডিতেই তার সঙ্গীত শিক্ষা শুরু হয়েছিল। ১৯৪৫ সালে মাত্র ১৬ বছর বয়সে তদানীন্তন অল ইন্ডিয়া রেডিও’র ঢাকা কেন্দ্রে বাঁশি বাজানোর মধ্য দিয়ে সমর দাসের সঙ্গীত জীবনের সূচনা।। তরুণ বয়সেই গিটার ও পিয়ানো বাজানোর জন্য তার খ্যাতি ছড়িয়ে পড়ে। পরে তিনি একজন খ্যাতিমান গিটারবাদক হিসেবে পরিচিতি পান। এরপর ১৯৫০-এর দশকে কলকাতায় হিজ মাস্টার্স ভয়েস কোম্পানিতে কাজ করেন এবং সুখ্যাতি অর্জ্জন করেন। ১৯৬১ সালে ঢাকা বেতার কেন্দ্রে সঙ্গীত পরিচালক হিসেবে যোগ দেন। এখানে তিনি স্বাধীনতার পূর্ব পর্যন্ত কর্মরত ছিলেন। তিনি বহু বাঙলা গানের সুরকার। রেডিও-টেলিভিশন এবং চলচ্চিত্রের জন্য অসংখ্য গানের তিনি সঙ্গীত পরিচালক।
বাংলাদেশের স্বাধীনতা যুদ্ধ
১৯৭১ সালে বাংলাদেশের মুক্তিযুদ্ধের সময় তিনি মুজিবনগর থেকে পরিচালিত স্বাধীন বাংলা বেতার কেন্দ্রের অন্যতম সংগঠক ও প্রধান পরিচালক ছিলেন। এ সময় বহু গানে তিনি সুর দেন। তার সুর করা গান স্বাধীনতা যুদ্ধের সময় মুক্তিবাহিনী ও দেশবাসীকে দারুণভাবে অনুপ্রাণিত করে। মুক্তিযুদ্ধে তার সুর করা ‘পূর্ব দিগন্তে সূর্য উঠেছে’, ‘নোঙ্গর তোলো তোলো’ প্রভৃতি গান মুক্তিযোদ্ধাদের প্রেরণা জুগিয়েছে। ১৯৭২ খ্রিষ্টাব্দে সুরবিন্যাস করে বাংলাদেশের জাতীয় সঙ্গীত আমার সোনার বাংলা মূল গানটি বিবিসি লন্ডন থেকে সামরিক ব্রাশব্রান্ডে রেকর্ড করার দায়িত্ব পালন করেন তিনি।
সঙ্গীত পরিচালনা
বাংলা ছায়াছবির সঙ্গীত পরিচালক হিসেবে সমর দাস খ্যাতি লাভ করেছেন। ১৯৫০ সালে কলকাতার বাংলা ছবি লটারি’র অন্যতম সঙ্গীত পরিচালক ছিলেন তিনি। এ ছাড়া মুখ ও মুখোশ, জিঘাংসা প্রভৃতি ছায়াছবির সঙ্গীত পরিচালনা করেন। তিনি বাংলাদেশ বেতার ও বাংলাদেশ টেলিভিশনের দুই হাজারেরও বেশি গানের সুরকার। ১৯৮৫ ও ১৯৯৫ সালে ঢাকায় অনুষ্ঠিত সাফ গেমস সূচনা সঙ্গীতের তিনিই সুরারোপ করেছিলেন।
মৃত্যু
২০০১ খ্রিস্টাব্দের ২৫শে সেপ্টেম্বর তিনি পরলোক গমন করেন। ঢাকার ওয়ারীস্থ খ্রিষ্টান গোরস্থানে তার সমাধি রয়েছে।
পুরস্কার ও সম্মননা
শিল্পচর্চায় অসাধারণ অবদানের জন্য ১৯৭৯ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। বাংলাদেশে 'সঙ্গীত পরিষদ’-এর প্রতিষ্ঠার সময় থেকেই সমর দাস এর সদস্য ছিলেন। জাতীয় প্রেসক্লাবেরও তিনি সদস্য ছিলেন। তিনি একুশে পদক সহ আরও অসংখ্য পুরস্কারে ভূষিত হয়েছেন।
পবিত্রকুমার সেন
পবিত্রকুমার সেন (১৫ মে ১৯০৬ - ১৫ সেপ্টেম্বর ১৯৯৭ - ১৫ সেপ্টেম্বর, ১৯৯৭ ) ছিলেন বিশিষ্ট উদ্ভিদ-কৃষিবিজ্ঞানী। ১৯৫০ এর দশকে তিনি কলকাতা বিশ্ববিদ্যালয়ের কৃষি অনুষদের খয়রা অধ্যাপক হন এবং "কৃষি কলেজ" স্থাপন করেন।
কর্মজীবন
দেশে ফিরে কলকাতা বিশ্ববিদ্যালয়ে দু-বছর উদ্ভিদবিদ্যা বিভাগে গবেষণা ও অধ্যাপনা করেন। পরে দিল্লির ইম্পিরিয়াল কাউন্সিল অফ এগ্রিকালচারাল রিসার্চ-এ ফিজিয়োলজিক্যাল বোটানিস্ট হিসাবে  যোগ দেন। সেখান থেকে উচ্চতর শিক্ষার জন্য (ফল সংক্রান্ত গবেষণা) তাঁকে ইংল্যান্ডের ইস্ট মলিং সংস্থায় পাঠানো হয়। দেশে ফিরে ১৯৪০ খ্রিস্টাব্দে ভারতে বৃটিশ সরকারের অধীনে বিহারের ভাগলপুর নিকটস্থ সবুরে হর্টিকালচারিস্ট হিসাবে কাজ করতেন। তিনি কলকাতায় কৃষি কলেজ স্থাপনার জন্য  শ্যামাপ্রসাদ মুখোপাধ্যায় কর্তৃক আমন্ত্রিত হন। চল্লিশের দশকে  তিনি  মহাত্মা গান্ধী ও  রবীন্দ্রনাথ ঠাকুরের অনুপ্রেরণায় শান্তিনিকেতনে গ্রামোন্নয়নে ব্রতী হন। ১৯৪৮ খ্রিস্টাব্দে কলকাতা বিশ্ববিদ্যালয়ের খয়রা প্রফেসর অফ এগ্রিকালচারে অধ্যাপনা করেন এবং সেই সাথে তিনি পশ্চিমবঙ্গের  তৎকালীন মেদিনীপুর জেলার অনগ্রসর দুর্গম এক গ্রাম কাপগাড়িতে সেবাভারতী নামে এক সংস্থা প্রতিষ্ঠা করে শিক্ষার বিভিন্ন দিক নিয়ে পরীক্ষা নিরীক্ষা শুরু করেন। তিনি ভারতের এই দরিদ্র গ্রাম কাপগাড়িতে নার্সারিস্তর থেকে শিক্ষা প্রদানের জন্য বিদ্যালয় স্থাপন করেন ১৯৫৪ খ্রিস্টাব্দ থেকে ১৯৭১ খ্রিস্টাব্দ পর্যন্ত ডিন অফ দি ফ্যাকাল্টি অফ এগ্রিকালচার ছিলেন আর এই সময়েই কলকাতা বিশ্ববিদ্যালয়ে স্নাতকোত্তর স্তরে কৃষি নিয়ে পড়াশোনা তিনিই চালু করেন।  অধ্যাপক ড. সেন বহুচর্চিত উন্নয়ন প্রকল্পের জন্য  গবেষণা বিষয়ক নিবন্ধ রচনা করেছেন। যেমন -  "দ্য ভিলেজ সিচুয়েশন ইন ইন্ডিয়া অ্যান্ড রি-অর্গানাইজেশন অব ইটস্ এগ্রিকালচারাল রিসোর্সেস: এ কেস স্টাডি":এবং এটি এগ্রিকালচারাল অ্যাডমিনিস্টেশন, এলশেভিয়ার কর্তৃক প্রকাশিত  হয় ।
দক্ষিণ আন্দামান জেলা
দক্ষিণ আন্দামান জেলা, ভারতের কেন্দ্রশাসিত অঞ্চল আন্দামান ও নিকোবর দ্বীপপুঞ্জের জেলাগুলির অন্যতম। জেলার সদরদপ্তর পোর্ট ব্লেয়ার, যা একই সাথে আন্দামান ও নিকোবর দ্বীপপুঞ্জেরও সদরদপ্তর।
ইতিহাস
দক্ষিণ আন্দামান জেলাটি আন্দামান নামক জেলাটিকে বিভক্ত করে বর্তমান উত্তর ও মধ্য আন্দামান জেলা ও দক্ষিণ আন্দামান জেলা দুটি গঠন করা হয়।
ভাষা
দক্ষিণ আন্দামান জেলায় প্রচলিত ভাষাসমূহের পাইচিত্র তালিকা নিম্নরূপ -
ব্লো-গ্রোস-ছোস-স্ক্যোং
ব্লো-গ্রোস-ছোস-স্ক্যোং (১৩৮৯-১৪৬৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের পঞ্চম দ্গা'-ল্দান-খ্রি-পা বা প্রধান ছিলেন।
সংক্ষিপ্ত পরিচয়
ব্লো-গ্রোস-ছোস-স্ক্যোং ১৩৮৯ খ্রিষ্টাব্দে তিব্বতের গ্ত্সাং অঞ্চলের য়াকদে নামক স্থানে জন্মগ্রহণ করেন। শৈশবে তাকে ছোস-লুং-ত্শোগ্স-পা নামক বৌদ্ধবিহারে এনে ধর্মশিক্ষাদান করা হয়। তিনি ত্সোং-খা-পা-ব্লো-ব্জাং-গ্রাগ্স-পা, র্গ্যাল-ত্শাব-র্জে-দার-মা-রিন-ছেন, ম্খাস-গ্রুব-র্জে-দ্গে-লেগ্স-দ্পাল-ব্জাং প্রভৃতি বিখ্যাত দ্গে-লুগ্স সম্প্রদায়ের বৌদ্ধ পন্ডিতদের নিকট শিক্ষালাভ করেন। তিনি কালচক্র তন্ত্র সম্বন্ধে ব্যুৎপত্তি লাভ করে ঐ বিষয়ের ওপর দুস-'খোর-তিক-ছেন  নামক গ্রন্থ রচনা করেন। ১৪৫০ খ্রিষ্টাব্দে দ্গা'-ল্দান বৌদ্ধবিহারের চতুর্থ দ্গা'-ল্দান-খ্রি-পা লো-ছেন-লেগ্স-পা-র্গ্যাল-ম্ত্শানের মৃত্যু হলে তিনি পরবর্তী দ্গা'-ল্দান-খ্রি-পা নির্বাচিত হন। তার উল্লেখযোগ্য শিষ্যরা হলেন গ্ত্সাং-ছুং-ছোস-গ্রাগ্স, প্রথম 'ফাগ্স-পা-ল্হা 'ফাগ্স-পা-ব্দে-ছেন-র্দো-র্জে  ও ব্ক্রা-শিস-ল্হুন-পো বৌদ্ধবিহারের দ্বিতীয় প্রাধান পান-ছেন-ব্জাং-পো-ব্ক্রা-শিস  প্রভৃতি।
মাসুমা জুনায়েদ
মাসুমা জুনায়েদ আশরাফ ফারোজী নামে পরিচিত মাসুমা জুনায়েদ (Masooma Junaid) (জন্ম: ২১ নভেম্বর ১৯৮৯) হলেন একজন পাকিস্তানি আন্তর্জাতিক মহিলা ক্রিকেটার যিনি পাকিস্তান জাতীয় মহিলা ক্রিকেট দলের হয়ে আন্তর্জাতিক ক্রিকেট খেলেন। মাসুমা হলেন একজন বাহাতি ব্যাটসমম্যান এবং বাহাতি মিডিয়াম ফাস্ট বোলার।
একদিনের আন্তর্জাতিক
মাসুমার একদিনের আন্তর্জাতিক খেলায় অভিষেক হয় মে ২০০৯ সালে কলম্বোয় শ্রীলঙ্কা দলের বিরুদ্ধে।
টি২০ আন্তর্জাতিক
মাসুমার ২০১০ সালের চীনে অনুষ্ঠিতব্য এশিয়ান গেমসে পাকিস্তান জাতীয় ক্রিকেট দলের অংশ ছিলেন।
আল-হালাওয়াইয়াহ মাদ্রাসা
আল-হালাওয়াইয়াহ মাদ্রাসা( الْمَدْرَسَة الْحَلَاوِيَّة) সিরিয়ার প্রাচীন শহর আলেপ্পোর আল-জাল্লুম জেলায় অবস্থিত একটি মাদ্রাসা। ১১২৪ সালে মাদ্রাসাটি নির্মিত হয়। ৫ম শতাব্দীর সেন্ট হেলেনার আলেপ্পোর বড় বাইজেন্টাইন গির্জার নিকটে অবস্থিত, যেখানে ঐতিহ্য অনুসারে একটি রোমান মন্দির অবস্থিত। মহান কন্সট্যান্টাইনের মা সেন্ট হেলেনা সেখানে একটি বড় বাইজেন্টাইন গির্জা তৈরি করেছিলেন।
১১২৪ সালে আলেপ্পো অবরোধের সময় যখন ক্রুসেডাররা আশেপাশের অঞ্চলে লুঠতরাজ করছিল, তখন শহরের প্রধান বিচারপতি আবু এল-হাসান মুহাম্মদ ইবনে আল-খাশাব, বেলেক গাজীর আমলে গির্জাটিকে মসজিদে রূপান্তরিত করতে শুরু করেছিলেন। ১১৪৯ সালে নুর আল-দীন ভবনটি হানাফি মাজহাবের অনুসারীদের জন্য একটি মাদ্রাসায় রূপান্তর করেছিলেন।
৫ম শতাব্দীর খ্রিস্টান নির্মাণের অংশ হিসাবে একটি ইসলামি স্কুলে পরিণত হয়েছিল। এটি চমৎকার মিহরাবের জন্যও পরিচিত।
জোসেফ সি পাঞ্জিকারন
তাঁর সিদ্ধাবস্থার শুরুটা হয়েছিল ২০১০ সালে কোটমঙ্গলমের বিশপের এলাকা থেকে।
জীবন
জোসেফ সি পঞ্জিকারন ১৮৮৮ সালের ১০ সেপ্টেম্বর এর্নাকুলামের বিশপের এলাকার উজুভা গ্রামে জন্মগ্রহণ করেন, চাকো পাঞ্জিকারন ও মরিয়ম কণিচট্টুরের পুত্র হিসাবে।
পাঞ্জিকরণ এরনাকুলামের ভিকারিয়েটের বিশ্বাস প্রচারের পরিচালক হন। তিনি বিশ্বাস করেতেন যে, দরিদ্র ও অসুস্থদের চিকিৎসা সেবা দেওয়া দায়িত্ব গির্জার রয়েছে। তিনি ১৯৩৪ সালে কেরালার কোটমঙ্গালামে ধর্মগিরি নামে একটি হাসপাতাল চালু করেন এবং ১৯৪৪ সালে সেন্ট জোসেফের মেডিকেল সিস্টার্সের জামায়েত প্রতিষ্ঠা করেন।
১৯৪৯ সালের ৪ নভেম্বর হৃদরোগে আক্রান্ত হয়ে তিনি মারা যান।
মাকলি সমাধিক্ষেত্র
মাকলি সমাধিক্ষেত্র (مڪلي جو مقام) হল পৃথিবীর সবচেয়ে বড় সমাধিক্ষেত্র যা পাকিস্থানের সিন্ধু প্রদেশের থাট্টা জেলায় ২০ কিলোমিটার এলাকা জুড়ে অবস্থিত। এখানে আনুমানিক ৫,০০,০০০ থেকে ১০ লক্ষ কবর বা সমাধি রয়েছে। মাকলি সমাধিক্ষেত্রে অনেক বড় সমাধিও রয়েছে যা মুলত রাজপরিবার, সূফি সাধকদের।১৯৮১ সালে মাকলি সমাধিক্ষেত্রকে বিশ্ব ঐতিহ্যবাহী স্থান হিসাবে অন্তর্ভুক্ত করা হয়।
অবস্থান
মাকলি সমাধিক্ষেত্র মাকলি শহরে অবস্থিত, যা ১৭ শ শতাব্দী অবধি নিম্ন সিন্ধুর রাজধানী থাট্টা শহর থেকে প্রায় ৬ কিলোমিটার দূরে একটি মালভূমিতে অবস্থিত।  এটি করাচি থেকে প্রায় ৯৮ কিমি পূর্বে, দক্ষিণ-পূর্বাঞ্চলীয় সিন্ধুর, সিন্ধু নদীর ডেল্টার শীর্ষে অবস্থিত।  সাইটের দক্ষিণতম পয়েন্টটি মধ্যযুগীয় কালানকোট দুর্গের ধ্বংসাবশেষ থেকে প্রায় ৫ মাইল উত্তরে।
ইতিহাস
সূফী সাধক, কবি ও পণ্ডিত শায়খ জামালী মাকলীতে একটি খানকাহ বা সূফী জমায়েতের স্থান স্থাপন করেছিলেন এবং শেষ পর্যন্ত সেখানেই তাকে দাফন করা হয়।  চতুর্দশ শতাব্দীর তারখান শাসক জাম তামাচি সাধককে উপাসনা করেন এবং সাধুদের নিকটে শায়িত হওয়ার ইচ্ছা পোষণ করেছিলেন, এরপর মাকলিকে দাফনের জায়গা হিসাবে ব্যবহার করার ঐতিহ্য শুরু করেছিলেন।
১৫৭০ থেকে ১৬৪০ খ্রিস্টাব্দের মধ্যে মুঘল আমলের সময়কালে সাইটটির সর্বাধিক স্থাপত্যিকভাবে উল্লেখযোগ্য সমাধিসৌধ রয়েছে।
বিন্যাস
মাকলি সমাধিক্ষেত্র ১০ বর্গ কিলোমিটার জায়গা জুড়ে রয়েছে, কমপক্ষে ৫ লক্ষ সমাধি রয়েছে।  এটি মাকলি পাহাড়ের দক্ষিণ প্রান্তে পীর প্যাথো থেকে উত্তরে প্রায় হীরক আকারে প্রসারিত।  এর পূর্ব প্রান্তটি মাকলি পাহাড়ের শৈলশিরা দ্বারা গঠিত।  বৃহত্তম স্মৃতিস্তম্ভগুলি সাধারণত সাইটের দক্ষিণ প্রান্তে পাওয়া যায়, যদিও উত্তর দিকে সামামা সমাধি পাওয়া যায়।
স্থাপত্য
থাম্ব|সমাধির সজ্জা
বৃহত্তম স্মৃতিসৌধগুলির স্থাপত্যটি মুসলিম, হিন্দু, পারস্য, মুঘল এবং গুজরাটি প্রভাবগুলিকে একসাথে সংযুক্ত করে, নিম্ন সিন্ধের স্টাইল যা করাচির নিকটবর্তী চৌখণ্ডী সমাধিসৌধের নাম অনুসারে চৌখণ্ডী স্টাইল হিসাবে পরিচিতি লাভ করেছিল। চৌখণ্ডি স্টাইলটি বেলেপাথরের স্ল্যাবগুলিকে অন্তর্ভুক্ত করে যা পাথর প্রস্তুতকারকরা সাবধানতার সাথে জটিল এবং বিস্তৃত নকশায় খোদাই করেছিলেন। থাম্ব|কিছু সমাধিতে এরকম করিডোর রয়েছে।
আসানসোল পৌরনিগম
আসানসোল পৌরনিগম বা আসানসোল মিউনিসিপাল কর্পোরেশন (এএমসি) হল পশ্চিমবঙ্গের পশ্চিম বর্ধমান জেলার আসানসোল সদর মহকুমার  অন্তর্গত আসানসোল শহরের প্রশাসক সংস্থা।
ইতিহাস
১৮৫০ সালের ২৯ অক্টোবর তারিখে একটি বিজ্ঞপ্তি অনুযায়ী, আসানসোল, রাণীগঞ্জ, কাটোয়া ও কালনায় ইউনিয়ন কমিটি গঠন করা হয়। এই ইউনিয়ন কমিটিগুলি পৌরসভার কার্য সম্পাদন করে থাকে।১৮৮৫ সালের ১ এপ্রিল থেকে ১৮৮৫ সালের ১ জুলাই পর্যন্ত আসানসোল পৌরসভা গঠিত হয়। প্রাথমিকভাবে পৌরসভাটি রেলওয়ে কলোনি, ইংরেজ এলাকা, বুধাদনগা গ্রাম, বাস্টিনের বাজার, পাকা বাজার, মুন্সী বাজার ও তালপুকুর নিয়ে গড়ে ওঠে। প্রথম কমিটি সাতজন সরকারী কর্মকর্তা এবং ১২ জন মনোনীত সদস্য নিয়ে পৌরসভা গঠিত হয়।
বছরের পর বছর ধরে, কয়লা খনি, রেলপথের উন্নয়ন এবং বার্ণপুরে ইস্কো ইস্পাত কারখানার ইস্পাত উৎপাদন বৃদ্ধির সাথে সাথে আসানসোলের প্রবৃদ্ধি বেড়েছে। আসানসোল পৌর কর্পোরেশন ১৯৯৪ সালে বর্ধমানের বিজ্ঞপ্তিকরণ কর্তৃপক্ষ আসানসোল পৌরসভা থেকে আসানসোল পৌরনিগম গঠন করে এবং আসানসোল সমষ্টি উন্নয়ন ব্লকের কিছু গ্রামীণ অংশ এবং কিছু কয়লাভিত্তিক এলাকায় যোগ করে আসানসোল পৌরনিগমর সঙ্গে। ৩ জুন ২০১৫ তারিখে কলকাতা গেজেট বিজ্ঞপ্তির মতে, কুলটি, রাণীগঞ্জ ও জামুরিয়া পৌরসভা এলাকাগুলি আসানসোল পৌরনিগমর অন্তর্ভুক্ত করা হয়।
রংপুর উচ্চ বিদ্যালয়
রংপুর উচ্চ বিদ্যালয় বাংলাদেশের রংপুরের একটি বেসরকারি শিক্ষাপ্রতিষ্ঠান। বিদ্যালয়টি বৃটিশ শাসনের সময় প্রতিষ্ঠিত হিসাবে পরিচিত।
ইতিহাস
স্কুলটি ১৯১৫ সালে প্রতিষ্টিত হয়। তৎকালিন জমিদার স্কুলের পাশাপাশি সাধারণ ঘরের ছাত্রদের শিক্ষার চাহিদা মেটানোর জন্য এ স্কুলটি প্রতিষ্ঠিত হয়। ৭-১-১৯৬১ সালে রেজি ভুক্ত হয়। এমপিও কোড-৯১০৪০১১৩০৫।
অবস্থান
রংপুর শহরের প্রাণ কেন্দ্রে সিটি বাজারের পশ্চিম পাশে ২৩ নং ওয়ার্ডে সদর হাসপাতাল মৌজায় অবস্থিত।
শিক্ষা কার্যক্রম
এ বিদ্যালয়টিতে ষষ্ট থেকে দশম শ্রেনি পর্যন্ত কার্যক্রম চালু আছে। নবম-দশম শ্রেনিতে বিজ্ঞান, মানবিক ও ব্যবসা শিক্ষায় পাঠদান করা হয়।
অর্জন
বিভিন্ন সময়ে চিত্রাঙ্কন, বিতর্ক, আবৃত্তি, রচনাসহ বিভিন্ন প্রতিযোগিতায় শিক্ষার্থীদের অংশগ্রহণ করে থানা, জেলা ও বিভাগীয় পর্যায়ে সাফল্য আছে। বিদ্যালয়টিতে জেএসসিতে প্রায় ৭৪% এসএসসিতে প্রায় ৮৩% পাশ করে।
ক্রিমিয়ার অন্তর্ভুক্তিকরণ
ক্রিমিয়ার অন্তর্ভুক্তিকরণ দ্বারা বোঝানো হতে পারে:
ভাবিনা প্যাটেল
ভাবিনা হাসমুখভাই প্যাটেল একজন ভারতীয় প্যারাথলেট এবং টেবিল টেনিস খেলোয়াড় । তিনি গুজরাটের মেহসানার বাসিন্দা । তিনি টোকিওতে ২০২০ গ্রীষ্মকালীন প্যারালিম্পিকে ক্লাস ৪ টেবিল টেনিসে রৌপ্য পদক জিতেছিলেন।
কর্মজীবন
ভাবিনা প্যাটেল, যিনি হুইলচেয়ারে টেবিল টেনিস খেলেন, তিনি জাতীয় এবং আন্তর্জাতিক প্রতিযোগিতায় বেশ কয়েকটি স্বর্ণ ও রৌপ্য পদক জিতেছেন। ২০১১ সালে অনুষ্ঠিত পিটিটি থাইল্যান্ড টেবিল টেনিস চ্যাম্পিয়নশিপে ইন্ডিভিজুয়াল ক্যাটাগরিতে ভারতের জন্য রৌপ্য পদক জেতার মাধ্যমে তিনি বিশ্ব নম্বরে ২ নম্বরে পৌঁছেছিলেন। ২০১৩ সালের অক্টোবরে, প্যাটেল বেইজিংয়ে এশিয়ান প্যারা টেবিল টেনিস চ্যাম্পিয়নশিপে মহিলাদের একক ক্লাস 4 -এ রৌপ্য পদক জিতেছিলেন।
ভাবিনা ২০১৭ সালের আগস্ট মাসে আন্তর্জাতিক টেবিল টেনিস ফেডারেশন এশিয়ান প্যারা টেবিল টেনিস চ্যাম্পিয়নশিপে ব্রোঞ্জ পদক জিতেছেন । তিনি মহিলা একক শ্রেণী-৪ বিভাগে কোরিয়ান খেলোয়াড় কাংয়ের বিরুদ্ধে খেলে তাকে ৩-০ ব্যবধানে হারিয়ে ব্রোঞ্জ জিতেছিলেন।
টোকিও ২০২০ প্যারালিম্পিকসে তিনি বিশ্ব এক নম্বর এবং রিও প্যারালিম্পিক স্বর্ণপদক বিজয়ী বরিস্লাভা র্যাঙ্কোভিচকে ছিটকে দিয়ে মহিলা একক শ্রেণি 4 বিভাগে সেমিফাইনালে উঠেছিলেন। ফাইনালে ওঠার পরে বর্তমান বিশ্বের দ্বিতীয় নম্বর চীনের ঝাউ ইং -এর বিরুদ্ধে সোনা জেতার ম্যাচে তিনি হেরে যান এবং টোকিও প্যারালিম্পিকে রৌপ্য পদক জয় করেন।
ঢাকা-৯
ঢাকা-৯ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা জেলায় অবস্থিত জাতীয় সংসদের ১৮২নং আসন।
সীমানা
ঢাকা-৯ আসনটি ঢাকা মেট্রপলিটন খিলগাঁও ও সবুজবাগ থানাধীন নাসিরাবাদ ইউনিয়ন, দক্ষিণগাঁও ইউনিয়ন ও মাণ্ডা ইউনিয়ন এবং ঢাকা দক্ষিণ সিটি কর্পোরেশনের ০১, ০২, ০৩, ০৪, ০৫, ০৬ ও ০৭ নং ওয়ার্ড নিয়ে গঠিত।
২০১০-এর দশকে নির্বাচন
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে সাবের হোসেন চৌধুরী বিনা প্রতিদ্বন্দ্বিতায় নির্বাচিত হন।
১৯৯০-এর দশকে নির্বাচন
১৯৯১ সালের সাধারণ নির্বাচনে খালেদা জিয়া পাঁচটি আসনে দাড়ান: বগুড়া-৭, ঢাকা-৫, ঢাকা-৯, ফেনী-১ ও চট্টগ্রাম-৮। সবগুলি আসনে জয়ী হবার পর, তিনি ফেনী-১ আসনকে প্রতিনিধিত্ব করার জন্য বেছে নেন; এর ফলে বাকী চার আসনে উপনির্বাচন অনুষ্ঠিত হয়। ১৯৯১ সালের সেপ্টেম্বরের উপ-নির্বাচনে বিএনপির জে. ইউ. সরকার নির্বাচিত হন।
সতীশচন্দ্র সর্দার
সতীশচন্দ্র সর্দার (জন্ম: ১৯০২ — মৃত্যূ: ১৯ জুন ১৯৩২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী।
কর বন্ধ আন্দোলন
১৯৩২ এর আইন অমান্য আন্দোলনের অংশ হিসেবে যখন ট্যাক্স-বন্ধ আন্দোলন শুরু হয় কৃষক সতীশ সর্দার তাতে অংশ গ্রহণ করেছিলেন। নদীয়ায় প্রথম ট্যাক্স বন্ধ শুরু হয় চাঁদের ঘাট গ্রামে ১৯৩২ এর ১৩ এপ্রিল। কঠোর হাতে পুলিশ আন্দোলনকারীদের দমন করতে থাকে। স্বেচ্ছাসেবক ও সেবিকাদের শারিরীক ভাবে নিগ্রহ করে। ১৯ জুন, নদীয়ার তেহট্টে কংগ্রেসের জেলা সম্মিলনীর অধিবেশন শুরু হলে ১৪৪ ধারা জারী হয়। পুলিশ লাঠি ও গুলি চালায়। তেরংগা পতাকা উত্তোলন কালে সতীশ সর্দার গুলিতে আহত হয়ে ওইদিনই মারা যান।
স্মৃতিস্মারক
সতীশচন্দ্র নদীয়ার চন্দরঘাটের বাসিন্দা ছিলেন। তার পিতার নাম ব্রজরাজ সর্দার। নদীয়া জেলার চাঁদেরঘাট গ্রামে তার স্মৃতিতে একটি পাঠশালা ও স্মৃতিস্তম্ভ আছে।
কুমিল্লা সেনানিবাস
কুমিল্লা সেনানিবাস বাংলাদেশের কুমিল্লা শহরের উপকন্ঠে অবস্থিত বাংলাদেশ সেনা বাহিনীর একটি সেনানিবাস। বাংলাদেশ সেনাবাহিনীর ৩৩ পদাতিক ডিভিশন এ সেনানিবাসে অবস্থিত।
ইতিহাস
কুমিল্লা ক্যান্টনমেন্ট, প্রথম বিশ্বযুদ্ধের পর এই এলাকার উপর সামরিক চেইন বজায় রাখার জন্য ব্রিটিশ ক্রাউন দ্বারা প্রতিষ্ঠিত হয়। দ্বিতীয় বিশ্বযুদ্ধের সময় ব্রিটিশ ভারতীয় সেনাবাহিনী এটা ব্যবহার করে।বাংলাদেশের সবচেয়ে বড় সেনানিবাস কুমিল্লার ময়নামতিতে অবস্থিত। এটি বাংলাদেশের প্রথম ক্যান্টনমেন্ট। ১৯৭১ সালের স্বাধীনতা যুদ্ধের সময় বহু অস্ত্র এখানে রক্ষিত ছিল। এখানে রয়েছে ইংরেজ কবরস্থান। যা ইংরেজ আমলে স্থাপিত হয়।
রিফ পর্বতমালা
thumb|200px|আশাওয়েন প্রদেশে রিফ পর্বতমালা থাম্ব থাম্ব রিফ বা এর রিফ (বার্বার ভাষায়: চিত্র:Arif tifinagh.svg) উত্তর-পশ্চিম আফ্রিকার একটি পর্বতমালা। এটি পূর্ব দিকে স্পার্টেল অন্তরীপ ও তানজাহ শহর থেকে মরক্কোর উপকূল ধরে অগ্রসর হয়ে আলজেরিয়ার পশ্চিম সীমান্তে গিয়ে শেষ হয়েছে। এটির উত্তর ঢাল খাড়া হয়ে ভূমধ্যসাগরে গিয়ে পড়েছে এবং এর মাঝে মাঝে স্বল্পসংখ্যক পোতাশ্রয় আছে। এটি মূলত দক্ষিণ স্পেনের কর্ডিলেরা পর্বতমালারই সম্প্রসারণ। পর্বতশ্রেণীটির গড় উচ্চতা ৯১৫ থেকে ২১৩৫ মিটার। তবে কিছু কিছু শৃঙ্গ ২৪৩৮ মিটারেরও উঁচু।
কার্টিস টি. ম্যাক্‌মালেন
কার্টিস ট্রেসি ম্যাক্‌মালেন হার্ভার্ড বিশ্ববিদ্যালয় এর গণিতের একজন অধ্যাপক। তিনি ১৯৯৮ সালে ফিল্ডস পদক লাভ করেন।
জীবনী
ম্যাক্‌মালেন উইলিয়ামস কলেজ থেকে ১৯৮০ সালে গ্র্যাজুয়েট হন। তিনি হার্ভার্ড বিশ্ববিদ্যালয় থেকে ১৯৮৫ সালে পিএইচডি ডিগ্রি লাভ করেন। তিনি ১৯৮৭ থেকে ১৯৯০ সাল পর্যন্ত প্রিন্সটন বিশ্ববিদ্যালয়ে সহকারী অধ্যাপক এবং ১৯৯০ থেকে ১৯৯২ সাল পর্যন্ত পূর্ণ অধ্যাপক পদে কর্মরত ছিলেন। ১৯৯০ থেকে ১৯৯৮ সাল পর্যন্ত ইউনিভার্সিটি অব ক্যালিফোর্নিয়া, বার্কলেতে শিক্ষকতা করেন। ১৯৯৭ সালে হার্ভার্ড বিশ্ববিদ্যালয় এ যোগদান করেন।
সম্মাননা
সম্মানসূচক ডক্টর অব সায়েন্স, উইলিয়ামস কলেজ, ১৯৯৯
নুরুদ্দিন জেনগি
নুরুদ্দিন আবুল কাসিম মাহমুদ ইবনে ইমাদুদ্দিন জেনগি (ফেব্রুয়ারি ১১১৮ – ১৫ মে ১১৭৪) ছিলেন তুর্কি বংশোদ্ভূত জেনগি রাজবংশীয় শাসক। ১১৪৬ থেকে ১১৭৪ খ্রিস্টাব্দ পর্যন্ত তিনি সেলজুক সাম্রাজ্যের সিরিয়া প্রদেশ শাসন করেছেন। তিনি ১১৪৬ থেকে ১১৭৪ সাল পর্যন্ত রাজত্ব করেছিলেন। তাঁকে দ্বিতীয় ক্রুসেডের গুরুত্বপূর্ণ ব্যক্তিত্ব হিসাবে গণ্য করা হয়।
ক্রুসেডারদের বিরুদ্ধে যুদ্ধ
নুর উদ্দিন ছিলেন ইমাদউদ্দিন জেনগির দ্বিতীয় পুত্র। ইমাদউদ্দিন জেনগি ছিলেন আলেপ্পো এবং মসুলের তুর্কি আতাবেগ। যিনি সিরিয়ায় ক্রুসেডার উপস্থিতির একনিষ্ঠ শত্রু ছিলেন। ১১৪৬ সালে তার বাবার মৃত্যুর পর নুর উদ্দিন এবং তার বড় ভাই ১ম সাইফ উদ্দিন গাজি রাজ্যটিকে নিজেদের মধ্যে ভাগ করে নিয়েছিলাম।নুর উদ্দিন আলেপ্পো শাসন করছিল এবং সাইফ উদ্দিন গাজি মসুলে নিজেকে প্রতিষ্ঠিত করেছিল। আল-খাবুর নদীকে দুটি নতুন রাজ্যের মধ্যে সীমান্ত হিসেবে বিবেচনা করা হয়েছিল। তার শাসন শুরু হওয়ার সাথে সাথে নুর উদ্দিন এন্টিওকের প্রিন্সিপালিটি আক্রমণ করেন এবং সিরিয়ার উত্তরে বেশ কয়েকটি দুর্গ দখল করে।একই সাথে তিনি ২য় জোসেলিনের এডেসা কাউন্টি পুনরুদ্ধারের একটি প্রচেষ্টাকে পরাজিত করেন।১১৪৪ সালে জেনগির এডেসা কাউন্টি জয় করেন। ১১৪৬ সালে, এডেসা পুনর্দখল করার ফ্রাঙ্কিশ প্রচেষ্টার পর, নূর আদ-দিন এই প্রচেষ্টায় জোসেলিনকে সহায়তা করার জন্য শাস্তিস্বরূপ শহরের স্থানীয় আর্মেনিয়ান খ্রিস্টান জনগোষ্ঠীকে হত্যা করে এবং এর দুর্গগুলি ধ্বংস করে  । টমাস অ্যাসব্রিজের মতে, এডেসার নারী ও শিশুদের ক্রীতদাস পরিনত করা হয়েছিল।
নুর আদ-দীন তাদের ক্রুসেডার শত্রুদের বিরুদ্ধে মুসলিম ফ্রন্টকে শক্তিশালী করার জন্য উত্তর ইরাক ও সিরিয়ায় তার মুসলিম প্রতিবেশীদের সাথে জোট করার চেষ্টা করেছিলেন। ১১৪৭ সালে, তিনি দামেস্কের গভর্নর মুইন আদ-দিন উনুরের সাথে একটি দ্বিপাক্ষিক চুক্তি স্বাক্ষর করেন। এই চুক্তির অংশ হিসেবে তিনি মুইন আদ-দীনের মেয়ে ইসমত আদ-দীন খাতুনকেও বিয়ে করেন। মুইন আদ-দ্বীন এবং নুর আদ-দিন একসাথে বসরা এবং সালখাদ শহরগুলি অবরোধ করেছিলেন, যেগুলি আলতুনতাশ নামক মুইন আদ-দিনের বিদ্রোহী ভাসালের দ্বারা দখল করা হয়েছিল।কিন্তু মুইন আদ-দীন সর্বদা নূরের প্রতি সন্দেহ পোষণ করতেন।মুইন আদ-দিনের উদ্দেশ্য এবং ইচ্ছা ছিল জেরুজালেমে তার প্রাক্তন ক্রুসেডার মিত্রদের অসন্তুষ্ট না করা, যারা জেঙ্গির বিরুদ্ধে দামেস্ককে রক্ষা করতে সাহায্য করেছিল। মুইন আদ-দিনকে আশ্বস্ত করার জন্য, নূর আদ-দিন দামেস্কে তার অবস্থান কমিয়ে আনেন এবং এর পরিবর্তে অ্যান্টিওকের প্রিন্সিপ্যালিটির দিকে ফিরে যান।সেখানে তিনি আর্তাহ, কাফার লাথা, বাসরফুট এবং বারা দখল করতে সক্ষম হন।
১১৪৮ সালে, ফ্রান্সের লুই সপ্তম এবং জার্মানির তৃতীয় কনরাডের নেতৃত্বে দ্বিতীয় ক্রুসেড সিরিয়ায় পৌঁছেছিল। যদিও এশিয়া মাইনরে নুর আদ-দিনের বিজয় এবং ক্রুসেডারদের পরাজয় তাদের মূল লক্ষ্য -এডেসার পুনরুদ্ধার কার্যত অসম্ভব করে তুলেছিল। আলেপ্পো আক্রমণের জন্য জেরুজালেম থেকে অনেক দূরে ছিল  দামেস্ক। অন্যদিকে সম্প্রতি জেঙ্গির বিরুদ্ধে জেরুজালেম রাজ্যের সাথে জোটবদ্ধ হয়েছিল এবং নুর আদ-দিনের সাথে একটি মৈত্রীতে প্রবেশ করেছিল। ক্রুসেডাররা দামেস্ক আক্রমণ করার সিদ্ধান্ত নিয়েছিল।জেরুজালেমের শত্রুদের সংমিশ্রণ তাদেরকে বাঁধা দেয়।
অ্যান্টিওকের যুবরাজ পয়েটার্সের রেমন্ড,দ্রুত অবরুদ্ধ দুর্গের সাহায্যে এগিয়ে আসেন। মুসলিম বাহিনী ইনাবের যুদ্ধে ক্রুসেডার বাহিনীকে ধ্বংস করে, যার সময় রেমন্ড নিহত হয়। তাছাড়া, রেমন্ডের মাথা নুর আদ-দীনের কাছে পাঠানো হয়েছিল, যিনি এটিকে বাগদাদে খলিফা আল-মুকতাফীর কাছে পাঠিয়েছিলেন। নুর আদ-দীন উপকূলের দিকে অগ্রসর হন এবং প্রতীকীভাবে ভূমধ্যসাগরে স্নান করে সিরিয়ায় তার আধিপত্য প্রকাশ করেন। তিনি অবশ্য অ্যান্টিওক আক্রমণ করেননি; তিনি ওরোন্টেসের পূর্বে সমস্ত অ্যান্টিওচিন অঞ্চল দখল করে এবং শহরের চারপাশে একটি বিশৃংখল রাজ্য ছেড়ে দিয়ে সন্তুষ্ট ছিলেন।যেটি যেকোনও ক্ষেত্রে শীঘ্রই বাইজেন্টাইন সাম্রাজ্যের অধীনে চলে যায়। ১১৫০ সালে, তিনি রাম এর সেলজুক সুলতান মাসুদের (যার মেয়েকে তিনিও বিয়ে করেছিলেন) সাথে মিত্রতার পর চূড়ান্ত বারের জন্য দ্বিতীয় জোসেলিনকে পরাজিত করেন। জোসেলিন অন্ধ হয়েছিলেন এবং ১১৫৯ সালে আলেপ্পোতে তাঁর কারাগারে মারা যান। আইনতাবের যুদ্ধে, নুর আদ-দীন জেরুজালেমের রাজা বাল্ডউইন তৃতীয় টারবেসেলের লাতিন খ্রিস্টান বাসিন্দাদের সরিয়ে নেওয়া রোধ করার চেষ্টা করেছিলেন কিন্তু ব্যর্থ হন। ১১৫২ সালে, নুর আদ-দীন টর্টোসাকে দখল করে পুড়িয়ে দেন,  মোটকথা শহরটি দখল করেন।
নিতিন মেনন
নিতিন নরেন্দ্র মেনন (জন্ম ২ নভেম্বর ১৯৮৩) একজন ভারতীয় ক্রিকেটার এবং আম্পায়ার। তিনি লিস্ট এ ক্রিকেটে মধ্য প্রদেশের প্রতিনিধিত্বকারী ডানহাতি ব্যাটসম্যান। তিনি এখন একজন আম্পায়ার এবং ২০১৫-১৬ রনজি ট্রফি এবং অস্ট্রেলিয়ার শেফিল্ড শিল্ডে ম্যাচে আম্পায়ারের দায়িত্বে ছিলেন। ২০২০ সালের জুনে, তাকে নাইজেল লংয়ের পরিবর্তে আইসিসি আম্পায়ারদের এলিট প্যানেলে পদোন্নতি দেওয়া হয়। তাঁর বাবা নরেন্দ্র মেননও একজন আম্পায়ার ছিলেন।
আম্পায়ারিং ক্যারিয়ার
২৬ জানুয়ারী, ২০১৭ তারিখে প্রথম ভারত এবং ইংল্যান্ডের মধ্যেকার টি-টোয়েন্টি আন্তর্জাতিক (টি২০আই) ম্যাচে আম্পায়ার হিসাবে দাঁড়িয়েছিলেন। তিনি ১৫ই মার্চ ২০১৭ তারিখে আফগানিস্তান এবং আয়ারল্যান্ডের মধ্যে প্রথম একদিনের আন্তর্জাতিকে (ওডিআই) ম্যাচে আম্পায়ারের দায়িত্ব পালন করেন।
২০১৮ সালের অক্টোবরে আইসিসি মহিলা বিশ্ব টুয়েন্টি২০ জন্য ঘোষিত বারোজন অন-ফিল্ড আম্পায়ারে তালিকায় তার নামও ঘোষণা করা হয়। ইয়ান গোল্ডের সাথে ২০১৯ ইন্ডিয়ান প্রিমিয়ার লীগ ফাইনালে অন-ফিল্ড আম্পায়ার হিসাবে ছিলেন তিনি।
আফগানিস্তান এবং ওয়েস্ট ইন্ডিজের মধ্যে ২০১৯ নভেম্বরে একমাত্র টেস্ট ম্যাচের জন্য মাঠের আম্পায়ারের দায়িত্বে ছিলেন মেনন। তিনি এই স্তরে ৬২তম ভারতীয় আম্পায়ার হিসাবে অন্তর্ভুক্ত হয়েছেন। ২০২০ সালের ফেব্রুয়ারিতে, আইসিসি তাকে ২০২০ সালের অস্ট্রেলিয়ায় আইসিসি মহিলা টি-টোয়েন্টি বিশ্বকাপের ম্যাচগুলিতে দায়িত্ব পালনকারী একজন আম্পায়ার হিসাবে নাম ঘোষণা করে।
স্পার্টেল অন্তরীপ
থাম্ব|স্পার্টেল অন্তরীপ,মরক্কো স্পার্টেলঅন্তরীপ,মরক্কো স্পার্টেলঅন্তরীপ আফ্রিকার উত্তর-পশ্চিম কোনায় অবস্থিত অন্তরীপ। এখানেই জিব্রাল্টার প্রণালী এবং আটলান্টিক মহাসাগর মিলিত হয়েছে। প্রাচীনকালে এটি আম্পেলুসিয়াম নামে পরিচিত ছিল। অন্তরীপটি মরক্কোর তানজাহ শহর থেকে ১০ কিলোমিটার পশ্চিমে অবস্থিত। অন্তরীপটি মূল ভূখণ্ড থেকে ১০০০ ফুট উঁচু হয়ে সাগরে প্রবেশ করেছে এবং এখানকার ভূদৃশ্যাবলী অসাধারণ। পর্যটকেরা প্রায়ই এখানে বেড়াতে আসেন। কাছেই তানজাহ থেকে ৬ কিমি পূর্বে মালাবাতা অন্তরীপ নামের আরেকটি অন্তরীপে ১৮৬০ সালে নির্মিত একটি বাতিঘর থেকে সাগর দর্শন করা যায়।
সানা গুলজার
সানা গুলজার (Sana Gulzar (জন্ম: ২০ জানুয়ারী ১৯৯২) হলেন একজন পাকিস্তানি মহিলা ক্রিকেটার। সানা ডানহাতি ব্যাটসম্যান এবং ডানহাতি অফব্রেক বোলার হিসেবে খেলে থাকেন।
ভারতের কমিউনিস্ট পার্টি (মার্কসবাদী–লেনিনবাদী) রেড স্টার
ভারতের কমিউনিস্ট পার্টি (মার্ক্সবাদী-লেনিনবাদী) রেড স্টার (সংক্ষেপে সিপিআই(এমএল) রেড স্টার) দলটি ২০০৯ সালের ভোপাল বিশেষ সম্মেলনের পর ভারতের কমিউনিস্ট পার্টি (মার্ক্সবাদী-লেনিনবাদী)-র বিভিন্ন বিক্ষুব্ধ গোষ্ঠীকে নিয়ে গঠিত হয়। প্রতিষ্ঠাকালে এই দলের সাধারণ সম্পাদক ছিলেন কে. এন. রামচন্দ্রন। তিনিই ২০১১ সালে ভুবনেশ্বরে আয়োজিত নবম, ২০১৫ সালে লখনউতে আয়োজিত দশম এবং ২০১৮ সালে বেঙ্গালুরুতে আয়োজিত একাদশ পার্টি কংগ্রেসে সাধারণ সম্পাদক পদে পুনর্নির্বাচিত হন।
পল জোসেফ কোহেন
পল জোসেফ কোহেন (এপ্রিল ২, ১৯৩৪ – মার্চ ২৩, ২০০৭) একজন মার্কিন গণিতবিদ। তিনি ১৯৬৬ সালে ফিল্ডস পদক লাভ করেন।
জীবনী
কোহেন নিউ জার্সির লং ব্রাঞ্চে জন্মগ্রহণ করেন। তিনি শিকাগো বিশ্ববিদ্যালয় থেকে গণিতে ১৯৫৪ সালে মাস্টার্স এবং ১৯৫৮ সালে পিএইচডি ডিগ্রি অর্জন করেন। তিনি ১৯৫৭ থেকে ১৯৫৮ সাল পর্যন্ত রোচেস্টার বিশ্ববিদ্যালয়ে শিক্ষকতা করেন। ১৯৫৮ থেকে ১৯৫৯ সাল পর্যন্ত ম্যাসাচুসেট্‌স ইনস্টিটিউট অফ টেকনোলজিতে শিক্ষকতা করেন। ১৯৬১ সালে স্ট্যানফোর্ড বিশ্ববিদ্যালয় এ সহকারী অধ্যাপক হিসেবে যোগদান করেন। ১৯৬২ সালে সহযোগী অধ্যাপক এবং ১৯৬৪ সালে পূর্ণ অধ্যাপক পদে উন্নীত হন।
ম্যাট হেনরি
খেলোয়াড়ী জীবন
৩১ জানুয়ারি, ২০১৪ তারিখে ভারতের বিপক্ষে অনুষ্ঠিত পঞ্চম ওডিআইয়ের মাধ্যমে আন্তর্জাতিক ক্রিকেট অঙ্গনে অভিষেক ঘটে তার। রোহিত শর্মাকে আউট করে ম্যাট হেনরি তার ১ম উইকেট লাভ করেন। ওয়েলিংটনের ওয়েস্টপ্যাক স্টেডিয়ামে অনুষ্ঠিত দিন/রাতের খেলায় তিনি ১০ ওভার বোলিং করে ৩৮ রানের বিনিময়ে ৪ উইকেট পান। এরফলে নিউজিল্যান্ডের একদিনের ক্রিকেটের ইতিহাসে অভিষেকে তৃতীয় সেরা বোলিং করার গৌরব অর্জন করেন। খেলায় তার দল ৮৭ রানে বিজয়ী হয় ও ৪-০ ব্যবধানে সিরিজ জয় করে।
জেরুসালেমের গ্রিক সনাতনপন্থী মণ্ডলী
জেরুসালেমের গ্রিক সনাতনপন্থী মণ্ডলী বা যিরূশালেমের গ্রিক সনাতনপন্থী মণ্ডলী (كنيسة الروم الأرثوذكس في القدس Kanisatt Ar-rum al-Urtudoks fi al-Quds; הפטריארכיה היוונית-אורתודוקסית של ירושלים), দাফতরিকভাবে যিরূশালেমীয় কুলপিতৃত্ব নামে পরিচিত, হল বৃহত্তর পূর্বদেশীয় সনাতনপন্থী মণ্ডলীর অন্তর্ভুক্ত একটি সর্বসত্ব মণ্ডলী। এটি জেরুসালেমের গ্রিক সনাতনপন্থী কুলপিতার তত্ত্বাবধানে পরিচালিত হয়। ২০০৫ সাল থেকে তৃতীয় থিয়ফিলোস এর প্রধান হিসেবে দায়িত্ব পালন করে আসছেন।
ডেভিড মামফোর্ড
ডেভিড ব্রায়ান্ট মামফোর্ড একজন মার্কিন গণিতবিদ।
জীবনী
মামফোর্ড ইংল্যান্ডের ওয়েস্ট সাসেক্সে জন্মগ্রহণ করেন। তিনি হার্ভার্ড বিশ্বিদ্যালয় থেকে ১৯৬১ সালে পিএইচডি ডিগ্রি অর্জন করেন।
২০২২ এস্তোনিয়া ক্রিকেট দলের ফিনল্যান্ড সফর
এস্তোনিয়া পুরুষ ক্রিকেট দল ২০২২ সালের জুন মাসে দুটি টোয়েন্টি২০ আন্তর্জাতিক (টি২০আই) ম্যাচ খেলার জন্য ফিনল্যান্ড সফর করে। সিরিজটি উভয় দলের জন্য ২০২২–২৩ আইসিসি পুরুষ টি২০ বিশ্বকাপ ইউরোপ বাছাইপর্বের উপআঞ্চলিক টুর্নামেন্টসমূহের প্রস্তুতি হিসেবে গণ্য হয়। সিরিজে ফিনল্যান্ড ২–০ ব্যবধানে জয়ী হয়।
জর্ডানের ইতিহাস
থাম্ব|জর্দানের উত্তরে সিরিয়া, পূর্বে ইরাক ও সৌদি আরব, দক্ষিণে সৌদি আরব ও আকাবা উপসাগর এবং পশ্চিমে ইসরায়েল ও পশ্চিম তীর। জর্দানের আয়তন ৮৯,৫৫৬ বর্গকিলোমিটার। জর্দানের ইতিহাস বলতে হাশেমীয় জর্দান রাজ্যের ইতিহাস এবং ব্রিটিশ প্রটেক্টরেটের অধীনে ট্রান্সজর্ডান আমিরাত এর পটভূমির পাশাপাশি ট্রান্সজর্ডান অঞ্চলের সাধারণ ইতিহাসকে বোঝায়।
ট্র্যান্সজর্ডানে পুরা প্রস্তর যুগের বা আদিম প্রস্তর যুগের মানব ক্রিয়াকলাপের প্রমাণ পাওয়া যায়। এলাকাটি ব্রোঞ্জ যুগের (মানব সভ্যতার প্ৰাক ঐতিহাসিক কালের তিনটি প্ৰধান পুরাতাত্ত্বিক ভাগের (প্ৰস্তর যুগ, ব্ৰোঞ্জ যুগ ও লৌহ যুগ) দ্বিতীয় ভাগ) যাযাবর উপজাতিদের দ্বারা প্রতিষ্ঠিত হয়েছিল, যা লৌহ যুগের সময় ছোট ছোট সাম্রাজ্য যেমন ইদোমীয় এবং অম্মোনয়ীদের দ্বারা একত্রিত হয়েছিল যার আংশিক এলাকায ইস্রায়েলীয়দের দ্বারা নিয়ন্ত্রিত হত।